«Ես չեմ ուզում անարդար լինել իմ խղճի հետ՝ Սերժ Սարգսյանի արտաքին քաղաքականության թեզերն առանձնապես չեն տարբերվում Նիկոլ Փաշինյանի թեզերից։ Ի՞նչն էր շատ խոշոր առումով պակասում Սերժ Սարգսյանին՝ իր ժողովրդի սերը, աջակցությունը, վստահությունը, որն էֆեկտիվ կդարձներ արտաքին քաղաքականությունը։ Նիկոլ Փաշինյանի և թավշյա հեղափոխության բերած ամենամեծ արժեքներից մեկը դա այն է, որ լեգիտիմությունը, որը ներքևից է ճնշում բերում՝ և՛ արժեքներ, և՛ ինքնիշխանություն է ներքևից բերում, վաղ թե ուշ պրոյեկցվում է արտաքին քաղաքականության մեջ, և այդպիսի լիդերի հետ անշուշտ որևէ մեկը չի կարող այլ ձևով հարաբերվել։ Հիմա որքան էլ դուր գա, դուր չգա, Նիկոլ Փաշինյանը թերևս ճիշտ է ասում՝ բոլորը պետք է համակերպվեն այդ իրողություններին։ Սա մեծամտություն չի, սա ուղղակի փաստ է, որովհետև Հայաստանի ինքնիշխանությունը ներքևից այլևս ճնշում է, ճնշում է ժողովրդի միջոցով», - ասաց Սաֆարյանը։